പുത്തനുണര്വ് പ്രതീക്ഷിച്ച് ഗള്ഫ് മേഖല ശുഭസൂചന നല്കി യു.എ.ഇയില് നിന്നുള്ള യാത്രാവിലക്ക് പിന്വലിച്ച് സൗദി അറേബ്യ, ട്രാന്സിറ്റ് യാത്ര എളുപ്പമാക്കിയും വിസാ ഓണ് അറൈവല് സംവിധാനം ഏര്പ്പെടുത്തിയും സൗദി യാത്രക്കാരെ പരമാവധി ആകര്ഷിക്കാനുള്ള ഒരുക്കത്തില് യു.എ.ഇ ഗള്ഫ് രാഷ്ട്രങ്ങള് ഘട്ടം ഘട്ടമായി വിലക്കുകള് നീക്കിയിരിക്കുകയാണ്. പ്രവാസികള് പഴയതുപോലെ തന്നെ ഗള്ഫിലേക്ക് യാത്ര ചെയ്യാന് ആരംഭിച്ചുകഴിഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അങ്ങനെ നീണ്ട കാത്തിരിപ്പിന് പിന്നാലെ സജീവമാകുകയാണ് ഗള്ഫ് രാഷ്ട്രങ്ങള്. വിമാനങ്ങള് സര്വീസുകള് ആരംഭിച്ചു കഴിഞ്ഞു. കൊറോണ നല്കിയ ആഘാതങ്ങള് എല്ലാം തന്നെ പ്രതിരോധിച്ച് പുതിയ നാളേക്കായി കൈകോര്ത്ത് ഗള്ഫ് രാഷ്ട്രങ്ങളും. അത്രയത്തില് ശുഭകരമായ റിപ്പോര്ട്ടുകളാണ് വരുന്നത്.... കഴിഞ്ഞ ദിവസമാണ് ശുഭസൂചന നല്കി യു.എ.ഇയില് നിന്നുള്ള യാത്രാവിലക്ക് സൗദി പിന്വലിച്ചത്.ഇത് ഗള്ഫ് വിപണിയില് ഉണര്വുണ്ടാക്കുമെന്നാണ് വിദഗ്ധരുടെ അഭിപ്രായം. നേരത്തെ സൗദിയിലേക്കുള്ള യാത്രക്കാര് ഇടത്താവളമാക്കിയിരുന്നത് യു.എ.ഇ ആയിരുന്നു. യാത്രാവിലക്കിനെ തുടര്ന്ന് മറ്റു രാജ്യങ്ങള് വഴിയാണ് ഇന്ത്യക്കാര് ഉള്പ്പെടെ സൗദിയിലേക്ക് എത്തിയിരുന്നത് .യു.എ.ഇക്കും സൗദിക്കും ഇടയില് മാസങ്ങളായി നിലനിന്ന യാത്രാവിലക്കാണ് കഴിഞ്ഞ ദിവസം അവസാനിക്കുന്നത്. കോവിഡ് പ്രതിസന്ധി കുറഞ്ഞതോടെ നിയന്ത്രണങ്ങള് യു.എ.ഇ ഏറെക്കുറെ പിന്വലിച്ച ഘട്ടത്തില് തന്നെയാണ് സൗദി യാത്രയും സുഗമമാകുന്നത്. അതോടൊപ്പം തന്നെ സൗദിയുടെ വിലക്കിനെ തുടര്ന്ന് ഖത്തര്, സെര്ബിയ, മാലിദ്വീപ് തുടങ്ങിയ രാജ്യങ്ങളെ ഇടത്താവളങ്ങളാക്കി മാറ്റിയത് മലയാളികള് ഉള്പ്പെടെ ഇന്ത്യക്കാര്ക്ക് വലിയ സാമ്ബത്തിക ചെലവിന് ഇടയാക്കിയിരുന്നു. ഹോട്ടല് ക്വാറന്റൈന് വ്യവസ്ഥകളാണ് സൗദിയാത്ര വലിയ പണച്ചെലവുള്ള ഒന്നാക്കി മാറ്റിയത്. ട്രാന്സിറ്റ് യാത്ര എളുപ്പമാക്കിയും വിസാ ഓണ് അറൈവല് സംവിധാനം ഏര്പ്പെടുത്തിയും സൗദി യാത്രക്കാരെ പരമാവധി ആകര്ഷിക്കാനുള്ള ഒരുക്കത്തിലാണ് ഇപ്പോള് യു.എ.ഇ. ഇന്ത്യയെ റെഡ് ലിസ്റ്റില് നിന്ന് മാറ്റാത്ത സാഹചര്യത്തില് രണ്ടാഴ്ചക്കാലം സൗദി യാത്രക്കാര് യു.എ.ഇയില് തങ്ങേണ്ടി വരുമെന്നത് പ്രവാസികളും ഏറെ പ്രതീക്ഷയോടെയാണ് ഉറ്റുനോക്കുന്നത്. കൂടാതെ സുഹൃത്തുക്കള്ക്കും ബന്ധുക്കള്ക്കുമൊപ്പം തങ്ങി സൗദിയിലേക്ക് പോകാന് നൂറുകണക്കിനാളുകളാണ് ടിക്കറ്റിനായി സമീപിക്കുന്നതെന്ന് ട്രാവല് ഏജന്സികള് വ്യക്തമാക്കുകയുണ്ടായി. സൗദി സെക്ടര് സജീവമാകുന്നത് ഹോട്ടല്, ടൂറിസം വിപണിക്കും വലിയ മെച്ചമാകും. അടുത്ത മാസം ഒന്നുമുതല് ദുബൈയില് വേള്ഡ് എക്സ്പോ ആരംഭിക്കാനിരിക്കെ, ലോക രാജ്യങ്ങളില് നിന്നുളള സന്ദര്ശക പ്രവാഹത്തിനാകും യു.എ.ഇ സാക്ഷ്യം വഹിക്കുക. ആയിരക്കണക്കിന് സന്ദര്ശക വിസകളാണ് യു.എ.ഇ ഇപ്പോള് അനുവദിച്ചു വരുന്നത്. ആയതിനാല് തന്നെ ഇത് ഏറെ പ്രതീക്ഷകളോടെ ഉറ്റുനോക്കുകയാണ് പ്രവാസികള് ഏവരും.